Дана: 24.07.2017. године

 На основу члана 63. Закона о јавним набавкама (Сл. гласник РС бр. 124/12, 14/15 и 68/15), а у вези Вашег питања, достављамо Вам следеће информације везно за јавну набавку ЈНМВ бр. 09/2017:

Питања:

1. Na strani 08 od 46 Konkursne dokumentacije, u opisu jednog od obaveznih uslova koji se odnosi na posedovanje dozvole nadležnog organa za obavljanje delatnosti koja je predmet javne nabavke, navodi se da je kao dokaz potrebno dostaviti “kopiju rešenja”, a što je neodređeno i nejasno, te Vas molimo za dodatno pojašnjenje u smislu kopiju kojeg tačno rešenja je poterbno da ponuđač dostavi uz svoju ponudu, da li je u pitanju jedno rešenje ili više rešenja, na koje tačno radove, delatnosti to rešenje ili rešenja treba da se odnose i sl., tj. molimo Vas da jednoznačno odredite rešenje ili rešenja čiju kopiju ponuđač treba da dostavi. Takođe, ukoliko izvršite izmenu/dopunu Konkursne dokumentacije kroz dodatna pojašnjenja ili odgovore na pitanja ponuđača, molim Vas da u skladu sa ZJN produžite rok za dostavljanje ponuda.

У питању је један примерак копије Решења Министарства унутрашњих послова Републике Србије, које се односи на дозволу за обављање делатности која је предмет јавне набавке у складу са чланом 38. Закона о заштити од пожара.Наведена дозвола за рад се дакле мора односити на све оно што је обухваћено предметном јавном набавком.

Дато појашњење достављамо Вама који сте га тражили, а такође га у складу са Законом објављујемо и на Порталу Управе за јавне набавке.

Комисија за јавну набавку